ऊना (सुरेन्द्र शर्मा): कुटलैहड़ विधानसभा क्षेत्र के तहत रविवार को गोबिंदसागर झील तथा सतलुज नदी में अलग-अलग स्थानों पर 3 लोगों के डूबने के बाद 2 के शवों को निकाल लिया गया है जबकि तीसरे की तलाश में प्रशासन और गोताखोर लगे हुए हैं। पंजाब और हमीरपुर के मृतक युवकों का सोमवार को पोस्टमार्टम कर शवों को उनके परिजनों को सौंप दिया गया। पंजाब बार्डर पर स्थित भभौर साहिब में अभी भी डूबे हुए व्यक्ति के शव की तलाश में सर्च आप्रेशन चलाया जा रहा है।